नालागढ़ - नालागढ़ उपमंडल में लगी बारिश की झड़ी ने एक बार फिर क्षेत्र का जनजीवन अस्त व्यस्त कर दिया। क्षेत्र के कई मार्ग ल्हासे आने से बंद हो गए, वहीं निगम की बसों के पहिए भी थम गए, जिससे लोगों को आवागमन में भारी परेशानियों का सामना करना पड़ा है। शुक्रवार रात्रि से लगी बारिश शनिवार को भी जारी रही। उधर, मौसम विभाग की मानें तो बारिश का क्रम जारी रहने की संभावनाएं है। पीडब्ल्यूडी नालागढ़ मंडल के अनुसार इस बारिश से कई मार्ग अवरुद्ध हुए है, जिनमें गोलजमाला-गुज्जरहट्टी, लिंक रोड धरमाणा, रामशहर-सुन्ना-नेरली आदि मार्गों पर ल्हासे आ गए है, जिससे ये मार्ग बंद हो गए, जबकि नालागढ़-रामशहर-शिमला मार्ग सिलणू पुल के पास ल्हासा आने से बंद हो गया है, वहीं लिंक रोड धरमाणा पर पिछले कई दिनों से पहाड़ी से मलबा लगातार आ रहा है, जिससे यह मार्ग अवरुद्ध है। धरमाणा लिंक रोड़ पर पिछले चार दिनों से लगी मशीनरी मात्र पैदल चलने के लिए ही रास्ता निकाल सकी है, क्योंकि यहां मलबा बार-बार सड़क पर आ रहा है। एचआरटीसी नालागढ़ डिपो के तहत चलने वाली कई ट्रिपों पर चलने वाली बस सेवाएं प्रभावित हो गई है। इनमें बद्दी-साई-रामशहर-स्वारघाट-नालागढ़ ट्रिप पर चलने वाली बस घरेड़ तक, घरेड़-साई-रामशहर ट्रिप पर घरेड़ तक, नालागढ़-रामशहर-डोली ट्रिप पर सुन्ना तक, नालागढ़-रामशहर-डोली-सोर ट्रिप पर सुन्ना तक, नालागढ़-पोले दा खाला-स्वारघाट ट्रिप पर मैथल तक, नालागढ़-पल्ली-मलैहणी ट्रिप पर मियांपुर तक बसें जा रही है, जबकि गुरुकुंड-तालड़-साई मार्ग अवरुद्ध होने से बस सेवा प्रभावित हो गई है। पीडब्ल्यूडी नालागढ़ के एक्सईएन संजीव अग्निहोत्री ने कहा कि जहां जहां मार्ग अवरुद्ध हुए है, वहां तुरंत ही मशीनरी व विभाग के कर्मचारियों को भेजा गया और इनमें से कई मार्ग यातायात के लिए खोल दिए गए है। एचआरटीसी नालागढ़ आरएम विवेक लखनपाल ने कहा कि जहां तक मार्ग ठीक है, वहां तक निगम की बसें भेजी जा रही है।
 विवाह प्रस्ताव की तलाश कर रहे हैं ? भारत मैट्रीमोनी में निःशुल्क रजिस्टर करें !
 
नालागढ़ - नालागढ़ उपमंडल में लगी बारिश की झड़ी ने एक बार फिर क्षेत्र का जनजीवन अस्त व्यस्त कर दिया। क्षेत्र के कई मार्ग ल्हासे आने से बंद हो गए, वहीं निगम की बसों के पहिए भी थम गए, जिससे लोगों को आवागमन में भारी परेशानियों का सामना करना पड़ा है। शुक्रवार रात्रि से लगी बारिश शनिवार को भी जारी रही। उधर, मौसम विभाग की मानें तो बारिश का क्रम जारी रहने की संभावनाएं है। पीडब्ल्यूडी नालागढ़ मंडल के अनुसार इस बारिश से कई मार्ग अवरुद्ध हुए है, जिनमें गोलजमाला-गुज्जरहट्टी, लिंक रोड धरमाणा, रामशहर-सुन्ना-नेरली आदि मार्गों पर ल्हासे आ गए है, जिससे ये मार्ग बंद हो गए, जबकि नालागढ़-रामशहर-शिमला मार्ग सिलणू पुल के पास ल्हासा आने से बंद हो गया है, वहीं लिंक रोड धरमाणा पर पिछले कई दिनों से पहाड़ी से मलबा लगातार आ रहा है, जिससे यह मार्ग अवरुद्ध है। धरमाणा लिंक रोड़ पर पिछले चार दिनों से लगी मशीनरी मात्र पैदल चलने के लिए ही रास्ता निकाल सकी है, क्योंकि यहां मलबा बार-बार सड़क पर आ रहा है। एचआरटीसी नालागढ़ डिपो के तहत चलने वाली कई ट्रिपों पर चलने वाली बस सेवाएं प्रभावित हो गई है। इनमें बद्दी-साई-रामशहर-स्वारघाट-नालागढ़ ट्रिप पर चलने वाली बस घरेड़ तक, घरेड़-साई-रामशहर ट्रिप पर घरेड़ तक, नालागढ़-रामशहर-डोली ट्रिप पर सुन्ना तक, नालागढ़-रामशहर-डोली-सोर ट्रिप पर सुन्ना तक, नालागढ़-पोले दा खाला-स्वारघाट ट्रिप पर मैथल तक, नालागढ़-पल्ली-मलैहणी ट्रिप पर मियांपुर तक बसें जा रही है, जबकि गुरुकुंड-तालड़-साई मार्ग अवरुद्ध होने से बस सेवा प्रभावित हो गई है। पीडब्ल्यूडी नालागढ़ के एक्सईएन संजीव अग्निहोत्री ने कहा कि जहां जहां मार्ग अवरुद्ध हुए है, वहां तुरंत ही मशीनरी व विभाग के कर्मचारियों को भेजा गया और इनमें से कई मार्ग यातायात के लिए खोल दिए गए है। एचआरटीसी नालागढ़ आरएम विवेक लखनपाल ने कहा कि जहां तक मार्ग ठीक है, वहां तक निगम की बसें भेजी जा रही है। विवाह प्रस्ताव की तलाश कर रहे हैं ? भारत मैट्रीमोनी में निःशुल्क रजिस्टर करें !